stanford-oval/wikipedia huggingface dataset:
ไมโครเมเจส
การพัฒนา

เกมดังกล่าวได้รับการพัฒนาให้มีขนาดไม่เกิน 40 กิโลไบต์ ซึ่งเป็นขนาดที่เผยแพร่เกมทั้งหมดเมื่อนินเท็นโดเอนเตอร์เทนเมนต์ซิสเตมได้รับการเปิดตัว เช่น เพื่อให้พอดีกับซูเปอร์มาริโอบราเธอส์ (เทคนิคการพัฒนาในภายหลังอนุญาตให้เล่นเกมขนาดใหญ่กว่า เช่น ซูเปอร์มาริโอบราเธอส์ 3) เกมนี้เขียนด้วยภาษาแอสเซมบลี 6502 โดยพื้นที่ตลับ 8 กิโลไบต์ถูกสงวนไว้สำหรับกราฟิก ในขณะที่ส่วนที่เหลือ 32 กิโลไบต์ถูกใช้สำหรับรหัสเกม ซึ่งกราฟิกได้รับการนำมาใช้ซ้ำในทุกเลเวลรวมทั้งภาพเคลื่อนไหวเพื่อประหยัดพื้นที่ เกมนี้เขียนขึ้นโดยมีเป้าหมายในการสร้างเกมหลายผู้เล่นที่เพิ่มขึ้น โดยมีข้อจำกัดเดียวกันกับที่นักพัฒนานินเท็นโดเอนเตอร์เทนเมนต์ซิสเตมชุดแรกประสบ
แหล่งข้อมูลอื่น

เว็บไซต์ทางการ
แอนทีเลีย

| แอนทีเลีย Antilia |
| --- | --- |

ข้อผิดพลาด Lua ใน มอดูล:Mapframe บรรทัดที่ 379: attempt to perform arithmetic on local 'lat_d' (a nil value)
ข้อมูลทั่วไป
สถานะ: เสร็จ
ที่ตั้ง: ถนนอัลทาเมาท์, กัมบัลลาฮิลล์, มุมไบ
ประเทศ: อินเดีย
พิกัด: 18°58'6"N, 72°48'35"E
แล้วเสร็จ: 2010
เปิดใช้งาน: 5 กุมภาพันธ์ 2010
ค่าก่อสร้าง: 1 - 2 พันล้านดอลล่าร์สหรัฐ
เจ้าของ: มูเกช อัมบานี
ความสูง: 173 m (568 ft)
ข้อมูลทางเทคนิค
จำนวนชั้น: 24
ลิฟต์: 10 ko
การออกแบบและการก่อสร้าง
สถาปนิก: Perkins and Will
ผู้พัฒนาโครงการ: Mukesh Ambani
วิศวกรโครงสร้าง: Sterling Engineering Consultancy Services (Mumbai)
ผู้รับเหมาก่อสร้าง: Leighton Holdings
แอนทีเลีย (Antilia) เป็นบ้านเดี่ยวความสูง 173 เมตรในมุมไบ ประเทศอินเดีย ที่มีชื่อเสียงและมีมูลค่าสูงถึง 2 พันล้านดอลล่าร์สหรัฐ (2014) และจัดอันดับเป็นที่อยู่อาศัยที่มูลค่าสูงที่สุดในโลกรองจากพระราชวังบัคคิงแฮม ในกรุงลอนดอน สหราชอาณาจักร และเป็นที่อยู่อาศัยส่วนบุคคลหรือบ้านเดี่ยวที่มีมูลค่าสูงที่สุดในโลก เจ้าของแอนทีเลียคือมูเกช อัมบานี มหาเศรษฐีระดับต้น ๆ ของอินเดีย การออกแบบที่เป็นที่ถกเถียงและการใช้งานโดยครอบครัวเพียงครอบครัวเดียวนั้นสร้างชื่อเสียงในทางที่ไม่ค่อยดีในอินเดียให้กับแอนทีเลีย นอกจากนี้การออกแบบยังถูกวิจารณ์อย่างหนักในบรรดาสถาปนิกและนักวิจารณ์สถาปัตยกรรม และยังถูกนำมาล้อเลียนในสื่อนิยมอีกด้วย
มาริเนอร์ 10

| มาริเนอร์ 10 |
| --- | --- |
ภาพยาน มาริเนอร์ 10

ประเภทภารกิจ: สำรวจดาวเคราะห์
ผู้ดำเนินการ: NASA / JPL
COSPAR ID: 1973-085A
SATCAT no.: 6919
ระยะภารกิจ: 1 ปี, 4 เดือน, 21 วัน
 

ข้อมูลยานอวกาศ
ผู้ผลิต: ห้องปฏิบัติการทดลองขับเคลื่อนเจ็ท
มวลขณะส่งยาน: 502.9 กิโลกรัม (1,109 ปอนด์)
กำลังไฟฟ้า: 820 วัตต์ (ตอนอยู่ที่ดาวศุกร์)
 

เริ่มต้นภารกิจ
วันที่ส่งขึ้น: November 3, 1973, 05:45:00 (1973-11-03UTC05:45Z) UTC
จรวดนำส่ง: Atlas SLV-3D Centaur-D1A
ฐานส่ง: Cape Canaveral LC-36B
 

สิ้นสุดภารกิจ
การกำจัด: ถูกปลด
ปิดการทำงาน: แม่แบบ:End-date
 

บินผ่านดาวศุกร์
เข้าใกล้สุด: 5 กุมภาพันธ์ ค.ศ.1974
ระยะทาง: 5,768 กิโลเมตร (3,584 ไมล์)
บินผ่านดาวพุธ
เข้าใกล้สุด: 29 มีนาคม ค.ศ.1974
ระยะทาง: 704 กิโลเมตร (437 ไมล์)
บินผ่านดาวพุธ
เข้าใกล้สุด: 21 กันยายน ค.ศ.1974
ระยะทาง: 48,069 กิโลเมตร (29,869 ไมล์)
บินผ่านดาวพุธ
เข้าใกล้สุด: 16 มีนาคม ค.ศ.1975
ระยะทาง: 327 กิโลเมตร (203 ไมล์)
 
โครงการมาริเนอร์← มาริเนอร์ 9 
ยานอวกาศมาริเนอร์ 10 เป็นยานอวกาศลำเดียวที่ไปสำรวจดาวพุธ และเป็นยานอวกาศลำแรกที่สำรวจดาวเคราะห์มากกว่าหนึ่งดวง ระหว่างทางไปดาวพุธได้ถ่ายภาพเมฆบนดาวศุกร์ หลังจากนั้น ก็ไปโคจรรอบดวงอาทิตย์ ทำให้สามารถผ่านใกล้ดาวพุธ 3 ครั้ง ใน ค.ศ. 1974 และ 1975 และบันทึกภาพแล้วส่งกลับมายังโลกได้ 2,700 ภาพ ครอบคลุมพื้นผิว 1 ใน 3 ของดาวพุธ นอกจากนี้ ยังได้ตรวจวัดสนามแม่เหล็ก และอุณหภูมิพื้นผิวของดาวพุธ
ฮิเดกิ อาราอิ

ฮิเดกิ อาราอิ (新井 英樹, Arai Hideki) (เกิด 15 กันยายน 1963 ในจังหวัดคานากาวะ) เป็นนักวาดการ์ตูนชาวญี่ปุ่น เขาได้รับรางวัล โชงะกุกัง มังงะ อะวอร์ดส์ ครั้งที่ 38 ในหมวดมังงะทั่วไปในปี 1993 จากผลงานเรื่อง Miyamoto kara Kimi e มังงะของเขาเรื่อง The World Is Mine ถูกเลือกโดยบรรณาธิการของนิตยสาร Pulp ให้เป็นหนึ่งในรายชื่อ มังงะ เฮลล์ ของมังงะที่มีเนื้อหาขัดแย้งกัน หรือ โต้เถียงกัน
เขาเข้าเรียนที่โรงเรียนมัธยมปลายคาวาวะและจบการศึกษาจากมหาวิทยาลัยเมจิ
ผลงาน

Hachigatsu no Hikari (1 เล่ม)
Miyamoto kara Kimi e (12 เล่ม)
Itoshi no Irene (6 เล่มแรกพิมพ์ซ้ำใน 2 เล่ม)
Amanatsu (รวมเรื่องสั้น 1 เล่ม)
The World Is Mine (14 เล่ม พิมพ์ซ้ำ 5 ครั้ง)
Kiichi!! (9 เล่ม)
Kiichi VS (จำนวน 11 เล่ม พิมพ์เป็นตอนในนิตยสาร Big Comic Superior)
Sugar (8 เล่ม)
Rin (3 เล่ม, ตีพิมพ์เป็นตอนใน Bessatsu Young Magazine  - ภาคต่อของ Sugar)
Scatter: Wish you Were Here (5 เล่ม)
Hito no Ko (2 เล่ม)
เมอร์เซนารีคิงส์

| เมอร์เซนารีคิงส์ |
| --- | --- |

ผู้พัฒนา: ทรีบิวต์เกมส์
ผู้จัดจำหน่าย: ทรีบิวต์เกมส์
ศิลปิน: พอล โรเบิร์ตสัน
เครื่องเล่น: ไมโครซอฟท์ วินโดวส์, แมคโอเอสเทน, เพลย์สเตชัน 4, เพลย์สเตชัน วิตา, ลินุกซ์, นินเท็นโด สวิตช์, เอกซ์บอกซ์วัน
วางจำหน่าย: ไมโครซอฟท์ วินโดวส์, แมคโอเอสเทน 25 มีนาคม ค.ศ. 2014 เพลย์สเตชัน 4 1 เมษายน ค.ศ. 2014 นินเท็นโด สวิตช์, เพลย์สเตชัน วิตา, เอกซ์บอกซ์วัน 6 กุมภาพันธ์ ค.ศ. 2018
แนว: ชูตเอ็มอัป
รูปแบบ: ผู้เล่นเดี่ยว, หลายผู้เล่น
เมอร์เซนารีคิงส์ (อังกฤษ: Mercenary Kings) เป็นเกมแนวชูตเอ็มอัปแบบเลื่อนด้านข้าง ที่พัฒนาและเผยแพร่โดยทรีบิวต์เกมส์ เกมดังกล่าวได้รับทุนสนับสนุนจากคิกสตาร์เตอร์ และวางจำหน่ายสำหรับไมโครซอฟท์ วินโดวส์ ในวันที่ 25 มีนาคม ค.ศ. 2014 และสำหรับเพลย์สเตชัน 4 ในวันที่ 1 เมษายน ค.ศ. 2014 เคียงข้างการอัปเดตเมอร์เซนารีคิงส์: รีโหลดเดด (อังกฤษ: Mercenary Kings: Reloaded) ซึ่งเป็นเวอร์ชันสำหรับนินเท็นโด สวิตช์, เอกซ์บอกซ์วัน และเพลย์สเตชัน วิตา โดยได้รับการเผยแพร่ในวันที่ 6 กุมภาพันธ์ ค.ศ. 2018 ส่วนเกมเวอร์ชันลองเล่นระหว่างการพัฒนาได้วางจำหน่ายบนสตีมเมื่อวันที่ 23 กรกฎาคม ค.ศ. 2013
รูปแบบการเล่น

เมอร์เซนารีคิงส์เป็นเกมแนวชูตเอ็มอัป/รันแอนด์กันแบบเลื่อนด้านข้างคล้ายกับซีรีส์เมทัลสลัก ผู้เล่นสามารถกระโดด, หมอบ, กลิ้ง, ยิงในสี่ทิศทาง และใช้การโจมตีระยะประชิดด้านหน้าระยะสั้น เพื่อลุยผ่านภารกิจมากกว่า 100 ภารกิจ กับศัตรู, บอส และสถานที่ต่าง ๆ โดยเมอร์เซนารีคิงส์เสนอโค-ออป ผู้เล่นได้สูงสุดสี่คนด้วยการเล่นแบบแยกหน้าจอออนไลน์ หรือในเฉพาะถิ่น
ภารกิจมีโครงสร้างคล้ายกับซีรีส์มอนสเตอร์ฮันเตอร์ ที่มีการเข้าถึงทีละเลเวลจากพื้นที่จุดรวมศูนย์กลาง ผู้เล่นจะได้รับคะแนนอันดับเมื่อเสร็จสิ้น ซึ่งใช้ในการจัดอันดับและปลดล็อกชุดภารกิจที่ยากขึ้น โดยวัตถุประสงค์แตกต่างกันไปในแต่ละเลเวล และรวมถึงการต่อสู้กับบอส, การช่วยชีวิตตัวประกัน การรวบรวมไอเทม และอื่น ๆ
เกมดังกล่าวยังมีระบบการปรับแต่งการช่วงชิงของอย่างละเอียด ศัตรูจะทำของบางอย่างตกโดยขึ้นอยู่กับประเภทของพวกมัน ซึ่งสามารถนำไปใช้สร้างชิ้นส่วนอาวุธ, มีด, เกราะ หรือม็อดที่มอบความสามารถเฉพาะตัวแก่ผู้เล่น ส่วนการสร้างปืนเกี่ยวข้องกับการประดิษฐ์ส่วนประกอบหลายอย่างซึ่งส่งผลต่อสถิติของอาวุธ เช่น อัตราการยิง, ขนาดแมกกาซีน และน้ำหนัก นอกจากนั้น สามารถเปลี่ยนประเภทกระสุนเพื่อเพิ่มความเสียหายเป็นส่วนประกอบหรือเปลี่ยนอาการของกระสุนได้ แม้ว่ากระสุนบางประเภทจะเข้ากันไม่ได้กับปืนทั้งหมด
การพัฒนา

บริษัททรีบิวต์เกมส์ได้รับการก่อตั้งขึ้นจากทีมที่เคยทำงานในสก็อตต์ พิลกริม vs. เดอะเวิลด์: เดอะเกม ซึ่งรวมถึงนักสร้างแอนิเมชันอย่างพอล โรเบิร์ตสัน โดยได้เปิดตัวแคมเปญคิกสตาร์เตอร์เพื่อเป็นทุนในการผลิตเมอร์เซนารีคิงส์ เป้าหมายเริ่มต้นของพวกเขาคือ 75,000 ดอลลาร์สำหรับเวอร์ชันพีซีพื้นฐาน โดยมีหลักไมล์เพิ่มเติมในรายการเพื่อเพิ่มเลเวลและโหมดเพิ่มเติม, การสนับสนุนออนไลน์ และเวอร์ชันคอนโซล ซึ่งคิกสตาร์เตอร์ได้รับเงินรวม 116,064 ดอลลาร์ ที่งานอีทรี 2013 โซนี่ได้ประกาศในงานแถลงข่าวว่าเกมดังกล่าวจะได้รับการเปิดตัวในคอนโซลเพลย์สเตชัน 4 เมื่อวันที่ 23 กรกฎาคม ค.ศ. 2013 เกมเวอร์ชันการเข้าถึงก่อนเปิดตัวจริง ซึ่งมี 60 ภารกิจจาก 100 ภารกิจของเกมสุดท้ายได้วางจำหน่ายบนสตีม ส่วนเวอร์ชันเพลย์สเตชัน วิตา ของเกมประกอบด้วยการซื้อข้ามแพลตฟอร์ม และคุณลักษณะข้ามแพลตฟอร์มอื่น ๆ
การตอบรับ

เมอร์เซนารีคิงส์ได้รับการวิจารณ์ที่หลากหลายเมื่อวางจำหน่าย โดยได้ 70 คะแนนสำหรับเพลย์สเตชัน 4 และ 76 คะแนนสำหรับเวอร์ชันพีซี ในขณะที่คะแนนของผู้ใช้ต่ำกว่าด้วย 5.9 คะแนนสำหรับเพลย์สเตชัน 4 และ 6.5 คะแนนสำหรับเวอร์ชันพีซีตามลำดับ โดยเว็บไซต์เว็บไซต์รวบรวมบทวิจารณ์ เมทาคริติก
แหล่งข้อมูลอื่น

เว็บไซต์ทางการ
พระบรมราชา (เจ้าพระยาญาติ)

พระบรมราชา (เจ้าพระยาญาติ) หรือพระบาทศรีสุริโยพันธุ์ที่ 3 (พระปรมาภิไธยพระบาทสมเด็จเสด็จพระราชโองการพระบรมราชาธิราชรามาธิบดี พระศรีสุริโยพันธุ์ธรรมิกมหาราชาธิราชบรมบพิตร​​) เป็นพระมหากษัตริย์กัมพูชา ทรงเป็นพระราชโอรสของพระรามาธิบดี (คำขัด) หรือสมเด็จพระรามเจ้า ผู้ครองเมืองจตุมุข (ปัจจุบันคือพนมเปญ) หลังจากที่กรุงศรีอยุธยาตีนครธมแตกเมื่อ พ.ศ. 1916 ได้แต่งตั้งให้พระยาแกรกหรือพระยาแพรกเป็นกษัตริย์ครองกรุงกัมพูชา ต่อมาเจ้าพระยาญาติได้ลอบปลงพระชนม์พระยาแกรกเสีย พระองค์ขึ้นครองราชย์ต่อมาและย้ายเมืองหลวงไปที่เมืองบาสาณ หลังจากที่ครองราชย์ได้ 12 ปีจึงทรงประกอบพิธีราชาภิเษก
ต่อมาใน พ.ศ. 1931 ได้เสด็จมาประทับที่เมืองบาสาณและต่อมาได้ย้ายเมืองหลวงไปยังพนมเปญ จน พ.ศ. 1976 จึงสละราชสมบัติให้พระนารายณ์รามาธิบดีครองราชย์ต่อมา พระองค์สิ้นพระชนม์ในรัชกาลของพระนารายณ์รามาธิบดี แต่บางแห่งว่าพระองค์เสด็จสวรรคตใน พ.ศ. 1976 หลังจากพระองค์เสด็จสวรรคตแล้ว สมเด็จพระนารายณ์ราชาได้สร้างเจดีย์บรรจุพระบรมอัฐิของพระองค์ไว้ที่เขาพนมโฎนปึญ เมื่อ พ.ศ. 2110
มิตซูบิชิ คอร์ปอเรชั่น

| --- | --- |

สำนักงานใหญ่ ย่านมะรุโนะอุชิ กรุงโตเกียว ประเทศญี่ปุ่น
ชื่อท้องถิ่น: 三菱商事株式会社
ชื่อโรมัน: Mitsubishi Shōji Kabushiki-gaisha
ชื่อเดิม: Kowa Jitsugyo Kaisha Mitsubishi Shoji
ประเภท: บริษัทมหาชน
การซื้อขาย: TYO: 8058 LSE: MBC
ISIN: JP3898400001 
อุตสาหกรรม: การค้า
ก่อตั้ง: ควบรวม 1918 ก่อตั้งใหม่ 1954
สำนักงานใหญ่: มารูโนอูจิ, เขตชิโยดะ โตเกียว, ญี่ปุ่น
จำนวนที่ตั้ง: 222
พื้นที่ให้บริการ: ทั่วโลก
บุคลากรหลัก: Yorihiko Kojima (ประธาน) Ken Kobayashi (ผู้อำนวยการ & CEO)
บริการ: การเงิน เครื่องจักร สารเคมี ก่อสร้าง พลังงาน เหล็ก อาหาร สินค้าบริโภค
รายได้:  ¥19,233,443 million (2011)
รายได้จากการดำเนินงาน:  ¥316,141 million (2011)
รายได้สุทธิ:  ¥463,188 million (2011)
สินทรัพย์:  ¥11,347,442 million (2011)
ส่วนของผู้ถือหุ้น:  ¥3,600,990 million (2011)
บริษัทในเครือ: ลอว์สัน (32%)
เว็บไซต์: www.mitsubishicorp.com
มิตซูบิชิ คอร์ปอเรชั่น (ญี่ปุ่น: 三菱商事株式会社; โรมาจิ: Mitsubishi Shōji Kabushiki-gaisha) เป็นบริษัทการค้าที่ใหญ่ที่สุดในประเทศญี่ปุ่น ในเครือบริษัทมิตซูบิชิ มีธุรกิจในกลุ่มอุตสาหกรรมหลัก 7 ประเภท เช่น การเงิน การธนาคาร เครื่องจักร พลังงาน สารเคมี และอาหาร มีพนักงานรวมกันกว่า 6,000 คน
แหล่งข้อมูลอื่น

เว็บไซต์ทางการ
มาเลฟิเซนต์: นางพญาปีศาจ
นักแสดง

จากซ้ายไปขวา: แอนเจลีนา โจลี, แอลล์ แฟนนิง, แฮร์ริส ดิกคินสัน และ มิเชลล์ ไฟฟ์เฟอร์ เป็นนักแสดงนำในภาพยนตร์
แอนเจลีนา โจลี รับบทเป็น มาเลฟิเซนต์ (Maleficent), หัวหน้าเผ่าดาร์กเฟย์คนปัจจุบัน ผู้แข็งแกร่งและมีฤทธิ์เหนือดาร์กเฟย์ทั้งปวง สืบเชื้อสายมาจากฟีนิกซ์ อดีตผู้ปกครองเมืองมัวส์ และแม่บุญธรรมที่รักและห่วงใยออโรรา
แอลล์ แฟนนิง รับบทเป็น ออโรรา (Aurora), ลูกสาวบุญธรรมของมาเลฟิเซนต์ ผู้บริสุทธิ์และร่าเริง พระราชธิดาของอดีตกษัตริย์เมืองมนุษย์ที่อยู่ใกล้เคียง ราชินีแห่งเมืองมัวส์คนปัจจุบัน คนรักและคู่หมั้นของเจ้าชายฟิลิป
อลิน โมวัต รับบทเป็น ออโรราเมื่อทรงพระชราภาพ เป็นผู้บรรยายภาพยนตร์
แฮร์ริส ดิกคินสัน รับบทเป็น เจ้าชายฟิลิป (Prince Philip), เจ้าชายแห่งอาณาจักรอัลสเตด เขาเป็นคนรักและคู่หมั้นของออโรรา ซึ่งในภาคที่แล้วแสดงโดยเบรนตัน ทเวทส์
มิเชลล์ ไฟฟ์เฟอร์ รับบทเป็น พระราชินีอิงกริธ (Queen Ingrith), ราชินีแห่งอาณาจักรอัลสเตด ผู้กระหายอำนาจ พระมเหสีของพระเจ้าจอห์นและพระราชมารดาของฟิลิป ผู้เคียดแค้นและหมายกำจัดมาเลฟิเซนต์และออโรรา
แซม ไรลีย์ รับบทเป็น เดียวัล (Diaval), นกกาคนสนิทที่ภักดีต่อมาเลฟิเซนต์ ซึ่งได้รับร่างเป็นมนุษย์โดยมาเลฟิเซนต์
ชูวิเท็ล เอจีโอฟอร์ รับบทเป็น คอนัลล์ (Conall), อดีตหัวหน้าเผ่าดาร์กเฟย์ ผู้ช่วยชีวิตมาเลฟิเซนต์ไว้และแนะนำให้นางรับรู้ถึงความเป็นมาของเผ่าพันธุ์ดาร์กเฟย์
เอ็ด สไกรน์ รับบทเป็น บอร์รา (Borra), รองหัวหน้าเผ่าดาร์กเฟย์ เขาเป็นผู้นำทัพในการบุกโจมตีเมืองอัลสเตด
โรเบิร์ต ลินด์เซย์ รับบทเป็น พระเจ้าจอห์น (King John), กษัตริย์แห่งอาณาจักรอัลสเตด พระสวามีของอิงกริธและพระราชบิดาของฟิลิป ผู้ปกครองบ้านเมืองโดยสันติ
เดวิด กยาซี รับบทเป็น เพอร์ซิวาล (Persival), หัวหน้าองครักษ์ที่ทำงานให้กับราชวงศ์อัลสเตด
เจนน์ เมอร์เรย์ รับบทเป็น เกอร์ดา (Gerda), องครักษ์หญิงที่ภักดีต่อพระราชินีอิงกริธ
จูโน เทมเพิล พากย์เสียงและจับการเคลื่อนไหวของ ธิสเซิลวิต (Thistlewit), นางฟ้าสีเขียว
เลสลีย์ แมนวิลล์ พากย์เสียงและจับการเคลื่อนไหวของ ฟลิตเทิล (Flittle), นางฟ้าสีน้ำเงิน
อิเมลดา สตอนตัน พากย์เสียงและจับการเคลื่อนไหวของ น็อตกราส (Knotgrass), นางฟ้าสีแดง
จูดิธ เชโกนี รับบทเป็น ไชรค์ (Shrike), ดาร์กเฟย์แห่งผืนป่า
มิยาบิ รับบทเป็น อูโด (Udo), ดาร์กเฟย์แห่งทุ่งน้ำแข็ง
เก้ อเล็กซานเดอร์ รับบทเป็น อินิ (Ini), ดาร์กเฟย์แห่งทะเลทราย
วอร์วิก เดวิส รับบทเป็น ลิกสปิตเทิล (Lickspittle), พิกซีไร้ปีกชาวมัวส์ที่ทำงานให้กับพระราชินีอิงกริธในฐานะอำมาตย์อย่างไม่เต็มใจ
เอมมา แมคเลนนอน พากย์เสียงและจับการเคลื่อนไหวของ พินโต (Pinto), สิ่งมีชีวิตคล้ายเม่นที่อาศัยอยู่ในเมืองมัวส์
แมคเลนนอนยังพากย์เสียงและจับการเคลื่อนไหวของ บัตตอน (Button), สิ่งมีชีวิตคล้ายเห็ด อีกด้วย
เฟรดดี ไวส์ รับบทเป็น ชาวนาหนุ่ม
จอห์น คาริว รับบทเป็น นักรบดาร์กเฟย์แห่งป่า
การเผยแพร่ > โรงภาพยนตร์

มาเลฟิเซนต์: นางพญาปีศาจ เข้าฉายในโรงภาพยนตร์เมื่อวันที่ 18 ตุลาคม ค.ศ. 2019 โดยวอลต์ดิสนีย์สตูดิโอส์โมชันพิกเชอส์ โดยเปลี่ยนวันฉายจากวันที่ 29 พฤษภาคม ค.ศ. 2020 ที่ประกาศไว้ก่อนหน้านี้ของภาพยนตร์เรื่องนี้
การเผยแพร่ > สื่อต่าง ๆ

มาเลฟิเซนต์: นางพญาปีศาจ วางจำหน่ายโดยวอลต์ดิสนีย์สตูดิโอส์โฮมเอ็นเตอร์เทนเมนต์ บนระบบ Digital HD เมื่อวันที่ 31 ธันวาคม ค.ศ. 2019 ตามด้วย 4K Ultra HD, บลูเรย์ และดีวีดี ในวันที่ 14 มกราคม ค.ศ. 2020 และเผยแพร่บนดิสนีย์+ เมื่อวันที่ 15 พฤษภาคม ค.ศ. 2020
ผลตอบรับ > บ็อกซ์ออฟฟิศ

มาเลฟิเซนต์: นางพญาปีศาจ ทำรายได้ 113.9 ล้านดอลลาร์สหรัฐในสหรัฐและแคนาดา และ 377.8 ล้านดอลลาร์สหรัฐในประเทศที่เหลือ รวมเป็น 491.7 ล้านดอลลาร์สหรัฐทั่วโลก ตอนแรกคาดว่าภาพยนตร์เรื่องนี้จะต้องสร้างรายได้ประมาณ 400–475 ดอลลาร์สหรัฐทั่วโลกจึงจะคุ้มทุน แม้ว่าจะต้องสร้างรายได้ประมาณ 500 ล้านดอลลาร์สหรัฐเพื่อทำกำไร
ในสหรัฐและแคนาดา ภาพยนตร์เรื่องนี้เข้าฉายพร้อมกับเรื่อง ซอมบี้แลนด์ แก๊งซ่าส์ล่าล้างซอมบี้ และในตอนแรกคาดว่าจะทำรายได้ 45–50 ล้านดอลลาร์สหรัฐจากโรงภาพยนตร์ 3,790 แห่งในช่วงสุดสัปดาห์ที่เปิดตัว อย่างไรก็ตาม หลังจากทำรายได้ 12.5 ล้านดอลลาร์สหรัฐในวันแรก ประมาณการก็ลดลงเหลือ 38 ล้านดอลลาร์สหรัฐ เปิดตัวในช่วงสุดสัปดาห์ที่ 36.9 ล้านดอลลาร์สหรัฐ จบอันดับ 1 ในบ็อกซ์ออฟฟิศ แต่ลดลง 47% เมื่อเทียบกับรายได้เปิดตัวของภาคแรกที่ 69.4 ล้านดอลลาร์สหรัฐ
ผลตอบรับ > รางวัลและการเสนอชื่อ

| 0 | 1 | 2 | 3 | 4 | 5 |
| --- | --- | --- | --- | --- | --- |

| รางวัล | วันที่จัดพิธี | สาขา | ผู้รับ | ผล | อ้างอิง |
| รางวัลออสการ์ | 9 กุมภาพันธ์ 2020 | แต่งหน้าและทำผมยอดเยี่ยม | พอล กูช, อาร์เยน ทุยเทน และเดวิด ไวต์ | เสนอชื่อเข้าชิง |  |
| รางวัลสมาคมผู้กำกับศิลป์ | 1 กุมภาพันธ์ 2020 | การออกแบบภาพยนตร์แฟนตาซียอดเยี่ยม | แพทริก ทาโทปูลอส | เสนอชื่อเข้าชิง |  |
| รางวัลสมาคมนักออกแบบภาพยนตร์อังกฤษ | 1 มกราคม 2020 | การออกแบบภาพยนตร์แฟนตาซียอดเยี่ยม | แพทริก ทาโทปูลอส และโดมินิค คาปอน | เสนอชื่อเข้าชิง |  |
| รางวัลสมาคมนักออกแบบเครื่องแต่งกาย | 28 มกราคม 2020 | การออกแบบเครื่องแต่งกายในภาพยนตร์แฟนตาซียอดเยี่ยม | เอลเลน มิโรจนิก | ชนะ |  |
| รางวัลสมาคมช่างแต่งหน้าและช่างทำผม | 11 มกราคม 2020 | ช่วงเวลาและการจัดแต่งทรงผมตามตัวละครยอดเยี่ยม | ออเดรย์ สเติร์น | เสนอชื่อเข้าชิง |  |
| รางวัลแซทเทิร์น | 26 ตุลาคม 2021 | ภาพยนตร์แฟนตาซียอดเยี่ยม | ภาพยนตร์แฟนตาซียอดเยี่ยม | เสนอชื่อเข้าชิง |  |
| รางวัลแซทเทิร์น | 26 ตุลาคม 2021 | การออกแบบการผลิตยอดเยี่ยม | แพทริก ตาโตปูลอส | เสนอชื่อเข้าชิง |  |
| รางวัลแซทเทิร์น | 26 ตุลาคม 2021 | การแต่งหน้ายอดเยี่ยม | อาร์เยน ทุยเทน และเดวิด ไวต์ | เสนอชื่อเข้าชิง |  |
แหล่งข้อมูลอื่น

เว็บไซต์ทางการ
มาเลฟิเซนต์: นางพญาปีศาจ ที่อินเทอร์เน็ตมูวีเดตาเบส
มายเนม (ละครโทรทัศน์)

| มายเนม |
| --- | --- |
ใบปิดละครโทรทัศน์

ฮันกึล: 마이 네임
อาร์อาร์: Mai Neim 
 
ประเภท: ต่อสู้ อาชญากรรม นัวร์ ระทึกขวัญ
พัฒนาโดย: เน็ตฟลิกซ์
เขียนโดย: คิม บา-ดา
กำกับโดย: คิม จิน-มิน
แสดงนำ: ฮัน โซ-ฮี พัก ฮี-ซุน อัน โบ-ฮย็อน
ผู้ประพันธ์เพลง: ฮวัง ซัง-จุน
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 8
การผลิต
ผู้อำนวยการผลิต: ยู ช็อง-วาน
ผู้อำนวยการสร้าง: แพ จุน-โม ชเว มย็อง-กยู ย็อม จุน-โฮ
ผู้ลำดับภาพ: ฮวัง ยี-ซอล
ความยาวตอน: 45–59 นาที
บริษัทผู้ผลิต: สตูดิโอซานตาคลอสเอ็นเตอร์เทนเมนต์
ออกอากาศ
เครือข่าย: เน็ตฟลิกซ์
ออกอากาศ: 15 ตุลาคม ค.ศ. 2021 (2021-10-15)
มายเนม (เกาหลี: 마이 네임; อาร์อาร์: Mai Neim; อังกฤษ: My Name) เป็นละครโทรทัศน์สตรีมมิงเกาหลีใต้ กำกับโดยคิม จิน-มิน และนำแสดงโดยฮัน โซ-ฮี, พัก ฮี-ซุน และอัน โบ-ฮย็อน เป็นเรื่องเกี่ยวกับหญิงสาวที่เข้าร่วมแก๊งเพื่อล้างแค้นให้กับการตายของพ่อ และหลังจากนั้นก็กลายเป็นตัวการสำคัญของแก๊งในกองกำลังตำรวจ สามตอนจากทั้งหมดแปดตอนฉายในเทศกาลภาพยนตร์นานาชาติปูซานครั้งที่ 26 ในส่วน 'บนหน้าจอ' ที่สร้างขึ้นใหม่เข้าฉายในวันที่ 7 ตุลาคม  ค.ศ. 2021 เผยแพร่ทางเน็ตฟลิกซ์เมื่อวันที่ 15 ตุลาคม ค.ศ. 2021
เรื่องย่อ

หลังจากเกิดการฆาตกรรมพ่อของเธอ หญิงสาวผู้คลั่งไคล้การแก้แค้น (ฮัน โซ-ฮี) มอบความไว้วางใจให้กับหัวหน้าอาชญากรผู้ทรงอำนาจ และเข้าร่วมกองกำลังตำรวจภายใต้การดูแลของเขา
นักแสดง > นักแสดงนำ

ฮัน โซ-ฮี รับบทเป็น ยุน จี-อู / โอ ฮเย-จิน
พัก ฮี-ซุน รับบทเป็น ชเว มู-จิน
อัน โบ-ฮย็อน รับบทเป็น ช็อน พิล-โด
นักแสดง > นักแสดงสมทบ

คิม ซัง-โฮ รับบทเป็น ชา กี-โฮ
อี ฮัก-จู รับบทเป็น ช็อง แท-จู
ชัง รยอล รับบทเป็น โด กัง-แจ
ยุน คย็อง-โฮ รับบทเป็น ยุน ดง-ฮุน
แบค จู-ฮี รับบทเป็น คัง ซู-ย็อน
มุน ซัง-มิน รับบทเป็น โก กัน-พย็อง
เพลงประกอบ

| มายเนมโอเอสที> ซาวด์แทร็กอัลบั้มโดยศิลปินต่าง ๆ |
| --- | --- |
แนวเพลง: ซาวด์แทร็ก, ป็อป
ภาษาร้อง: เกาหลี, อังกฤษ
ค่ายเพลง: เน็ตฟลิกซ์/จีนี/สโตน
:
เพลงประกอบ > รายการเพลง

| ลำดับ | ชื่อเพลง | ศิลปิน | ยาว |
| --- | --- | --- | --- |
| 1. | "My Name (ft. Swervy, JEMINN)" | Hwang Sang Jun, Swervy, JEMINN | 4:16 |
| 2. | "Mediocre Life (ft. Pre-Holiday)" | Hwang Sang Jun, Pre-Holiday | 2:53 |
| 3. | "Alone" | Park Eun-ji | 4:14 |
| 4. | "Chasing lost memories" | Lee Tae hyeon | 3:36 |
| 5. | "Shadow" | Lee Ahram | 3:28 |
| 6. | "Decision" | Ma Sang Woo | 2:51 |
| 7. | "Confusion" | Park Eun-ji | 2:44 |
| 8. | "Duel" | Lee Ahram | 3:17 |
| 9. | "I was on to you" | Ma Sang Woo | 3:14 |
| 10. | "Fighter" | Ma Sang Woo | 3:36 |
| 11. | "In my Mind" | Lee Tae hyeon | 2:48 |
| 12. | "Empty" | Park Eun-ji | 3:32 |
| 13. | "Remembrance" | Yeom Seung-jae | 2:26 |
| 14. | "Force" | Lee Ahram | 2:21 |
| 15. | "Nightmare" | Lee Ahram | 3:39 |
| 16. | "Lost Control" | Lee Tae hyeon | 3:34 |
| 17. | "Undercover" | Lee Tae hyeon | 3:43 |
| 18. | "Training" | Park Eun-ji | 3:19 |
| 19. | "Port City" | Hwang Sang Jun | 2:46 |
รางวัลและการเสนอชื่อ

| พิธีมอบรางวัล | ปี | สาขา | ผู้ถูกเสนอชื่อ | ผล | อ้างอิง |
| --- | --- | --- | --- | --- | --- |
| APAN Star Awards | 2022 | Top Excellence Award, Actress in a OTT | ฮัน โซ-ฮี | เสนอชื่อเข้าชิง |  |
| APAN Star Awards | 2022 | Excellence Award, Actor in a OTT | อัน โบ-ฮย็อน | ชนะ |  |
| APAN Star Awards | 2022 | Best Supporting Actor | ยุน คย็อง-โฮ | เสนอชื่อเข้าชิง |  |
| APAN Star Awards | 2022 | Popularity Star Award, Actress | ฮัน โซ-ฮี | เสนอชื่อเข้าชิง |  |
| Baeksang Arts Awards | 2022 | Best Actress | ฮัน โซ-ฮี | เสนอชื่อเข้าชิง |  |
| Blue Dragon Series Awards | 2022 | Best Supporting Actor | อัน โบ-ฮย็อน | เสนอชื่อเข้าชิง |  |
| Blue Dragon Series Awards | 2022 | Best New Actor | ชัง รยอล | เสนอชื่อเข้าชิง |  |
| Blue Dragon Series Awards | 2022 | Best New Actress | ฮัน โซ-ฮี | เสนอชื่อเข้าชิง |  |
รางวัลและการเสนอชื่อ > อันดับรายการ

| สื่อสิ่งพิมพ์ | ปี | รายการ | อันดับ | อ้างอิง |
| --- | --- | --- | --- | --- |
| เอ็นเอ็มอี | 2021 | 10 ละครเกาหลีที่ดีที่สุดในปี 2021 | 7th |  |
แหล่งข้อมูลอื่น

มายเนม ที่เน็ตฟลิกซ์
มายเนม ที่อินเทอร์เน็ตมูวีเดตาเบส
มายเนม ที่ฮันซีเนมา
My Name at Daum (ในภาษาเกาหลี)
หอไข่มุกตะวันออก

| หอไข่มุกตะวันออก 东方明珠塔 |
| --- | --- |

ข้อมูลทั่วไป
ที่ตั้ง:  นครเซี่ยงไฮ้, ประเทศจีน
พิกัด: 31°14′31″N 121°29′42″E﻿ / ﻿31.242°N 121.495°E﻿ / 31.242; 121.495
ก่อสร้าง: พ.ศ. 2534 – พ.ศ. 2538
การใช้งาน: หอส่งสัญญาณ, โรงแรม, ร้านค้า, ภัตตาคาร
ความสูง
เสาอากาศ / ยอด: 468 เมตร
ชั้นสูงสุด: 350 เมตร
รายละเอียด
จำนวนชั้น: 14 ชั้น
จำนวนลิฟต์: 6 ตัว
บริษัท
สถาปนิก: Shanghai Modern Architectural Design Co. Ltd.
ผู้พัฒนา: Shanghai Oriental Group Co. Ltd.
ภาพเปรียบเทียบความสูงของหอคอยสูงทั่วโลก, หอไข่มุกตะวันออกเป็นอันดับที่ 5
หอไข่มุกตะวันออก (จีน: 东方明珠塔; พินอิน: Dōngfāng Míngzhūtǎ, ตงฟางหมิงจูถ่า หรือ จีน: 东方明珠电视塔; พินอิน: Dōngfāng Míngzhūdiànshìtǎ, ตงฟางหมิงจูเตี้ยนซื่อถ่า) ตั้งอยู่ในย่านลู่เจียจุ่ย เขตเมืองใหม่ผู่ตงของนครเซี่ยงไฮ้ ประเทศจีน ทางตะวันออกของแม่น้ำหวงผู่ ซึ่งเต็มไปด้วยตึกระฟ้า
หอไข่มุกตะวันออกเป็นหอส่งสัญญาณวิทยุโทรทัศน์สูง 468 เมตร ลักษณะเป็นไข่มุก 11 ลูก และ เสา 3 เสา ด้านบนเป็นรูปไข่มุก 3 เม็ด 3 ขนาดเรียงกันในแนวตั้ง เป็นที่ทำการของสถานีโทรทัศน์ 9 แห่ง และสถานีวิทยุ 10 แห่ง ภายในหอทรงกลมเป็นภัตตาคาร โรงแรมหรูขนาด 25 ห้อง และร้านค้า ด้านใต้ตรงฐานของหอจัดเป็นพิพิธภัณฑ์ประวัติศาสตร์เมืองเซี่ยงไฮ้เมืองจำลองโลกอนาคต และเมืองวิทยาศาสตร์แฟนตาซี ช่องกลางของหอไข่มุกตะวันออกเป็นเสาปล่องกลวง ใช้แขวนลิฟท์ความเร็วสูง 6 ตัว ที่มีความเร็ว 7 เมตร/วินาที เพื่อขึ้นไปที่จุดชมวิว ในระดับความสูง 267 เมตร ส่วนในเวลากลางคืนนั้น หอกลมจะเปิดไฟที่สามารถเปลี่ยนสีไปได้เรื่อยๆ บนไข่มุกเม็ดที่สองจะสามารถมองลงมาข้างล่างได้จากพื่นบางส่วนที่เป็นกระจก
หอไข่มุกตะวันออกถือเป็นหอคอยที่สูงที่สุดเป็นอันดับ 4 ของโลกเมื่อสร้างเสร็จ และในปัจจุบันสูงเป็นอันดับ 5  ในบริเวณใกล้เคียงกันยังเป็นที่ตั้งของ จินเม่าทาวเวอร์ ศูนย์การเงินโลกเซี่ยงไฮ้ และเซี่ยงไฮ้ทาวเวอร์ ปัจจุบันนับได้ว่าเป็นสัญลักษณ์อันโดดเด่นของเมืองเซี่ยงไฮ้ ที่นอกจากจะใช้ในด้านการสื่อสารแล้ว ยังเป็นสถานที่ท่องเที่ยวที่ได้รับความนิยมมากที่สุดแห่งหนึ่งของเมืองอีกด้วย
เมื่อวันที่ 8 พฤษภาคม พ.ศ. 2550 หอไข่มุกตะวันออกได้รับการจัดระดับโดยคณะกรรมการจัดระดับคุณภาพสถานที่ท่องเที่ยวแห่งประเทศจีนสถานที่ท่องเที่ยวระดับ AAAAA
แหล่งข้อมูลอื่น

东方明珠广播电视塔 เก็บถาวร 2018-10-11 ที่ เวย์แบ็กแมชชีน Oriental pearl radio & TV tower
上海东方明珠（集团）股份有限公司 Shanghai oriental pearl (group)
หอคอยจงยฺเหวียน

หอคอยจงยฺเหวียน นครเจิ้งโจว ประเทศจีน
หอคอยจงยฺเหวียน (จีน: 中原福塔; พินอิน: Zhōngyuán fútǎ) ตั้งอยู่ในนครเจิ้งโจว เมืองหลวงของมณฑลเหอหนาน ประเทศจีน หอคอยนี้ครอบคลุมพื้นที่ 141 เฮกตาร์ และพื้นที่การก่อสร้าง 58,000 ตารางเมตร ด้วยการลงทุนรวมประมาณ 836 ล้านหยวน ความสูงของหอคอย คือ 388 เมตร ซึ่งเป็นหอคอยเหล็กที่สูงเป็นอันดับ 2 ของโลก รองจากโตเกียวสกายทรี และเป็นหอคอยที่สูงที่สุดเป็นอันดับ 10 ของโลก
หอคอยแห่งนี้ถูกพิจารณาให้เป็นสถานที่สำคัญของมณฑลเหอหนานที่ดึงดูดนักท่องเที่ยว โดยมีหน้าที่เป็นหอส่งสัญญาณโทรทัศน์ รวมถึงศูนย์วัฒนธรรมและการศึกษาของเมือง
ดูเพิ่ม

รายชื่อหอคอยที่สูงที่สุดในโลก [en]
รายชื่อโครงสร้างอิสระที่สูงที่สุดในโลก [en]
ซายะ ฮิยามะ

| ซายะ ฮิยามะ |
| --- | --- |
檜山 沙耶
เกิด:  (1993-10-27) 27 ตุลาคม ค.ศ. 1993 (31 ปี) มิโตะ จังหวัดอิบารากิ ประเทศญี่ปุ่น
สัญชาติ: ญี่ปุ่น
ศิษย์เก่า: มหาวิทยาลัยริกเกียว
อาชีพ: ผู้ประกาศข่าวพยากรณ์อากาศ
ปีปฏิบัติงาน: 2018 - ปัจจุบัน
นายจ้าง: Waethernews [jp]
ส่วนสูง: 160.6 cm
| วิดีโอหลายคลิปจากแหล่งข้อมูลภายนอก |
| --- | --- |
 ซายะ ฮิยามะประกาศข่าวแผ่นดินไหวในประเทศญี่ปุ่น เมื่อวันที่ 26 กุมภาพันธ์ ค.ศ. 2021 ภาพจาก Weathernews ตัดโดยช่อง WeatherNewFans
ซายะ ฮิยามะ (ญี่ปุ่น: 檜山 沙耶; โรมาจิ: Hiyama Saya, เกิด 27 ตุลาคม ค.ศ. 1993(1993-10-27)) เป็นผู้ประกาศข่าวพยากรณ์อากาศชาวญี่ปุ่นประจำช่อง Weathernews [jp] ชื่อเล่นของเธอคือ ซายัจจิ (さやっち หรือ ซายะ) เธอเป็นที่รู้จักในระดับนานาชาติจากคลิปวิดีโอระหว่างที่เธอเปลี่ยนจากการพูดคุยเล่าเรื่องอย่างร่าเริงขณะรายงานข่าวให้กับ Weathernews มาเป็นการรายงานอย่างจริงจังและเป็นมืออาชีพทันทีเพื่อรายงานเตือนเหตุแผ่นดินไหวในประเทศญี่ปุ่นเมื่อวันที่ 26 กุมภาพันธ์ ค.ศ. 2021 คลิปวิดีโอซึ่งตัดมาเฉพาะช่วงที่เธอรายงานความยาว 16 วินาทีของเธอมียอดเข้าชมมากกว่า 16.8 ล้านครั้งบนยูทูบ เจแปนไทมส์ รายงานระบุว่าความโด่งดังของเธอนั้นมาจากระบบเสนอวิดีโอแนะนำของยูทูบ (YouTube Algorithm)
เธอเกิด เติบโต และเรียนโรงเรียนในนครมิโตะ จังหวัดอิบารากิ ต่อมาเธอเข้าศึกษาต่อในคณะเศรษฐศาสตร์ มหาวิทยาลัยริกเกียว หลังเรียนจบ เธอเข้าทำงานเป็นพนักงานในบริษัทบัญชีแห่งหนึ่ง เธอใฝ่ฝันอยากมีอาชีพนักพากย์ ในเดือนกรกฎาคม 2018 เธอเข้ารอบผ่านการออดิชันทาง Weathernews LiVE (ウェザーニュースLiVE) และทำหน้าที่เป็นผู้ประกาศข่าวของ Weathernews นับจากนั้น
ในวันที่ 15 มีนาคม ค.ศ. 2024 ซายะประกาศยุติการเป็นผู้ประกาศข่าวของ Weathernews โดยจะประกาศข่าวในช่องดังกล่าวเป็นครั้งสุดท้ายในวันที่ 30 มีนาคม ค.ศ. 2024
โรงเรียนศรีชมภูวิทยา

| โรงเรียนศรีชมภูวิทยา Srichompoowittaya School> ข้อมูล |
| --- | --- |
ชื่ออื่น: ศ.ช.ว / S.C.W
ประเภท: โรงเรียนสังกัด สพฐ.   โรงเรียนประเภทสหศึกษา   โรงเรียนมัธยมศึกษาขนาดกลาง
ระดับปีที่จัดการศึกษา: มัธยมศึกษาตอนต้น - มัธยมศึกษาตอนปลาย
โรงเรียนศรีชมภูวิทยา (อังกฤษ : Srichompoowittaya School) เป็นโรงเรียนรัฐบาล ก่อตั้งเมื่อปี พ.ศ. 2528 มีสถานที่ตั้งอยู่ที่ 126 หมู่ 9 หมู่บ้านสามแยกศรีชมภู ตำบลศรีชมภู อำเภอโซ่พิสัย จังหวัดบึงกาฬ 43170